ter manissen vander voirs wed te betalen tot
huer meerder vestich om dat sij haer sal moegen
doen beleyden alst haer belieft tot alle den goeden
have ende erve der voirs gehuysschen mair sullen
nochtan deselve gehuysschen gestaen betalende de
voirs penig ten termijne hier nae volgen Te weten
hondert ryns guld dair af te lichtmesse zesse ende
twintich r g opten xxviii dach van julio hondert
rins guld te half oighst al naistcomen hondert zesse
r g vand yersten dage van meye naistcomen
over een jair dair naest volgen dat wesen sal
int jair van xcviii hondert zesse r g opde yerste
dach van meye int jair xcix hondert zesse r g
opden yersten dach van meye int jair van vijfhondt
ende hondert zesse r g opden yersten dach van
meye int jair vijfhonrert en een al naistcomende
Met conditien soe verre de voirs gehuyssche enig
termijn vand vie lesten termine voirs lieten
zesse weken overgaen sonder betalen dat in dien
gevalle sulle deselve vie termijne al gevalle zijn
Ende en sal de voirs wed niet voirde moegen
volgen opde voirs gehuysschen oft hue goede
voir de voirs penigen dan voir de termijnen
ende opde conditien voirs Ende want de voirs
schult spruyten compt uuit saken ende voir
dlossen van dien tweendertich r g xiii stuvers
erflijck mette pachte in julio naistcomen te cansd
vander selver rinte verschijnen die janes heyms
der voirs wed sculdich is Soe es vorweerde
dat soe waneer de voirs some totten lesten tmijne
en payen toe excluys sal betaelt welen ende de
voirs janes heyms der voirs wed sal vernuecht
hebben vanden achterstelle jaer tot desen dage toe
restende ter causen vander voirs rinten dat de
voirs wed den scepen brief vander voirs rinten
den voirs janese oft meesten tranchen sal overgeve
oft anichilen behalve oic oft deselve meester franthen
en sijne huysvrouwe gebreckelijck waen de voirs